Ma commençan ascì i segni da decadença. In questo tempo a perenne guæra contra i Lituen, che pù a procurò a-i Cavagei una grande gloia inte l'opinion pubbrica di contemporanei, a començò a degenerâ inte una specie de caccia a l'ommo, a-a quæ s'invitava di ospiti de riguardo comme a un demôa, e ch'a vegniva conduta sença risurtæ poxitivi de nœuve conquiste; e se pù sotta o gran meistro Winrich von Kniprode (1351-1382) a Pruscia a conobbe o so mascimo splendô cavagiesco, celebrao da-o Chaucer e da-o Boucicaut, coscì da poei tegnî, unnico fra i paixi tedeschi, o paragon co l'Occidente, l'Orde o dovette adattâse a-i tempi, e divegnî sempre ciu una potença mercantî, ch'a s'alienò l'añimo de çittæ prusciañe fandoghe concorença e istituindo di monopolli (comme quello de l'ambra) in proprio favô.